CELEX: 32020R1274
Language: da
Date: 2020-07-01 00:00:00
Title: Kommissionens delegerede forordning (EU) 2020/1274 af 1. juli 2020 om fastsættelse af en fast nedsættelse af importtolden for sorghum, som importeres til Spanien fra tredjelande

14.9.2020   
               
               
                  DA
               
               
                  Den Europæiske Unions Tidende
               
               
                  L 300/24
               
            
         KOMMISSIONENS DELEGEREDE FORORDNING (EU) 2020/1274
         af 1. juli 2020
         om fastsættelse af en fast nedsættelse af importtolden for sorghum, som importeres til Spanien fra tredjelande
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 185, og
         ud fra følgende betragtninger:
         
                     (1)
                  
                  
                     I de aftaler, der er indgået i forbindelse med de multilaterale handelsforhandlinger under Uruguay-runden (2), har Unionen forpligtet sig til at give Spanien tilladelse til at importere 300 000 ton sorghum pr. år.
                  
               
                     (2)
                  
                  
                     I perioden fra den 1. januar 2020 til den 26. april 2020 blev der importeret 43 069 ton sorghum til Spanien. I nævnte periode var importtolden for sorghum i henhold til Kommissionens forordning (EU) nr. 642/2010 (3) fastsat til 0 EUR pr. ton. Siden den 27. april 2020, hvor der genindførtes en positiv importtold for sorghum i henhold til nævnte forordning, er der importeret 2 366 ton sorghum til Spanien.
                  
               
                     (3)
                  
                  
                     For at sikre at importkontingenterne udnyttes fuldt ud, er det i artikel 6 i Kommissionens forordning (EF) nr. 1296/2008 (4) fastsat, at der kan anvendes en nedsættelse på den importtold, som er fastsat i henhold til forordning (EU) nr. 642/2010.
                  
               
                     (4)
                  
                  
                     Med henblik på at lette importen af sorghum til Spanien indtil udgangen af 2020 er det nødvendigt at anvende en fast nedsættelse på 100 % af den importtold, der er fastsat i henhold til forordning (EU) nr. 642/2010, for så vidt angår den mængde sorghum, der importeres til Spanien inden for rammerne af det toldkontingent, der blev åbnet den 1. januar 2020 i overensstemmelse med forordning (EF) nr. 1296/2008 —
                  
               VEDTAGET DENNE FORORDNING:
         
            Artikel 1
            Den faste nedsættelse af importtolden for sorghum, jf. artikel 6 i forordning (EF) nr. 1296/2008, fastsættes til 100 % af den importtold for sorghum, der blev fastsat i henhold til forordning (EU) nr. 642/2010. Denne nedsættelse skal finde anvendelse på den resterende mængde sorghum, som må importeres til Spanien inden for rammerne af det toldkontingent, som blev åbnet den 1. januar 2020 i overensstemmelse med forordning (EF) nr. 1296/2008.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes indtil den 31. december 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (EFT L 336 af 23.12.1994, s. 1).
         
            (3)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).
         
            (4)  Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (EUT L 340 af 19.12.2008, s. 57).